CELEX: 32019D0328
Language: fi
Date: 2019-02-25 00:00:00
Title: Komission täytäntöönpanopäätös (EU) 2019/328, annettu 25 päivänä helmikuuta 2019, lokien ylläpitoon ja käyttöön rajanylitystietojärjestelmässä (EES) koskevista toimenpiteistä

26.2.2019   
               
               
                  FI
               
               
                  Euroopan unionin virallinen lehti
               
               
                  L 57/14
               
            
         KOMISSION TÄYTÄNTÖÖNPANOPÄÄTÖS (EU) 2019/328,
         annettu 25 päivänä helmikuuta 2019,
         lokien ylläpitoon ja käyttöön rajanylitystietojärjestelmässä (EES) koskevista toimenpiteistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta 30 päivänä marraskuuta 2017 annetun Euroopan parlamentin ja neuvoston asetuksen (EU) 2017/2226 (1) ja erityisesti sen 36 artiklan ensimmäisen kohdan f alakohdan,
         sekä katsoo seuraavaa:
         
                     (1)
                  
                  
                     Asetuksella (EU) 2017/2226 perustettiin rajanylitystietojärjestelmä (EES), joka rekisteröi sähköisesti jäsenvaltioiden alueella lyhytaikaiseen oleskeluun oikeutettujen kolmansien maiden kansalaisten maahantulo- ja maastalähtöajat ja -paikat ja laskee heidän sallitun oleskelunsa keston.
                  
               
                     (2)
                  
                  
                     EES:n tavoitteena on parantaa ulkorajojen valvontaa, ehkäistä laitonta maahanmuuttoa ja helpottaa muuttovirtojen hallintaa. EES:n olisi erityisesti edistettävä sellaisten henkilöiden tunnistamista, jotka eivät täytä tai eivät enää täytä jäsenvaltioiden alueella sallitun oleskelun edellytyksiä. Lisäksi EES:n olisi edistettävä terrorismirikosten tai muiden vakavien rikosten torjumista, havaitsemista ja tutkimista.
                  
               
                     (3)
                  
                  
                     Ennen EES:n kehittämistä on tarpeen hyväksyä toimenpiteet, jotka ovat tarpeen EES:n kehittämisen ja teknisen toteuttamisen kannalta.
                  
               
                     (4)
                  
                  
                     Kyseisten toimenpiteiden pohjalta vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto pystyy määrittämään EES:n fyysisen arkkitehtuurin, mukaan lukien sen viestintäinfrastruktuurin, sekä järjestelmän tekniset eritelmät ja kehittämään EES:ää.
                  
               
                     (5)
                  
                  
                     Tässä päätöksessä määriteltyjä toimenpiteitä, jotka liittyvät EES:n kehittämiseen ja tekniseen toteuttamiseen, olisi täydennettävä EES:n teknisillä eritelmillä ja rajapinnan määrittelyasiakirjalla, jotka laatii vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto.
                  
               
                     (6)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistunut asetuksen (EU) 2017/2226 hyväksymiseen, asetus ei sido Tanskaa eikä sitä sovelleta Tanskaan. Koska asetuksella (EU) 2017/2226 kuitenkin kehitetään Schengenin säännöstöä, Tanska ilmoitti 30 päivänä toukokuuta 2018 kyseisen pöytäkirjan 4 artiklan mukaisesti saattavansa asetuksen (EU) 2017/2226 osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.
                  
               
                     (7)
                  
                  
                     Tämä päätös ei vaikuta Euroopan parlamentin ja neuvoston direktiivin 2004/38/EY (2) soveltamiseen.
                  
               
                     (8)
                  
                  
                     Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti. Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.
                  
               
                     (9)
                  
                  
                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.
                  
               
                     (10)
                  
                  
                     Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (5) ja jotka kuuluvat neuvoston päätöksen 1999/437/EY (6) 1 artiklan A kohdassa tarkoitettuun alaan.
                  
               
                     (11)
                  
                  
                     Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (7) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2008/146/EY (8) 3 artiklan kanssa, tarkoitettuun alaan.
                  
               
                     (12)
                  
                  
                     Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (9) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2011/350/EU (10) 3 artiklan kanssa, tarkoitettuun alaan.
                  
               
                     (13)
                  
                  
                     Kyproksen, Bulgarian, Romanian ja Kroatian osalta EES:n käyttö edellyttää, että viisumitietojärjestelmään (VIS) myönnetään passiivinen pääsy ja että kaikki Schengenin tietojärjestelmää koskevat Schengenin säännöstön määräykset pannaan täytäntöön asiaankuuluvien neuvoston päätösten mukaisesti. Nämä edellytykset voidaan täyttää vasta, kun sovellettavan Schengenin arviointimenettelyn mukainen arviointi on saatu onnistuneesti päätökseen. EES:ää tulisi näin ollen käyttää vain niissä jäsenvaltioissa, jotka täyttävät nämä edellytykset ennen EES:n käyttöönottamista. Jäsenvaltiot, jotka eivät käytä EES:ää sen käyttöönottamisesta lähtien, olisi liitettävä EES:ään asetuksessa (EU) 2017/2226 säädetyn menettelyn mukaisesti heti, kun kaikki nämä edellytykset täyttyvät.
                  
               
                     (14)
                  
                  
                     Euroopan tietosuojavaltuutettu antoi lausunnon 20 päivänä heinäkuuta 2018.
                  
               
                     (15)
                  
                  
                     Tässä päätöksessä säädetyt toimenpiteet ovat älykkäitä rajoja käsittelevän komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            EES:n teknisen toteutuksen edellyttämät toimenpiteet, jotka koskevat lokien ylläpitoon ja käyttöön asetuksen (EU) 2017/2226 46 artiklan mukaisesti liittyviä menettelyjä, esitetään tämän päätöksen liitteessä.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 25 päivänä helmikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 327, 9.12.2017, s. 20.
         
            (2)  Euroopan parlamentin ja neuvoston direktiivi 2004/38/EY, annettu 29 päivänä huhtikuuta 2004, Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta (EUVL L 158, 30.4.2004, s. 77).
         
            (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).
         
            (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).
         
            (5)  EYVL L 176, 10.7.1999, s. 36.
         
            (6)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
         
            (7)  EUVL L 53, 27.2.2008, s. 52.
         
            (8)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
         
            (9)  EUVL L 160, 18.6.2011, s. 21.
         
            (10)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
      
      
         
            LIITE
            1.   TIETOJENKÄSITTELYTAPAHTUMIEN KIRJAAMINEN LOKIIN
            Tässä liitteessä ei tehdä mitään eroa rajanylitystietojärjestelmän keskusjärjestelmän (CS-EES) tasolla tai kansallisen rajapinnan tasolla säilytettävien lokien välillä, koska kaikki lokit kootaan yhteen CS-EES:n tasolla.
            Jokainen EES:ssä toteutettu tietojenkäsittelytapahtuma on kirjattava lokiin. Jokaisessa lokimerkinnässä on oltava kenttä, jonka perusteella tunnistetaan tapahtuma, mukaan lukien asetuksen (EU) 2017/2226 46 artiklan 1 kohdan a alakohdassa tarkoitettu järjestelmään pääsyn tarkoitus. Kaikki siirretyt tiedot on kirjattava lokiin; tietojen katsomiseen VIS-järjestelmästä sovelletaan myös Euroopan parlamentin ja neuvoston asetuksen (EY) 767/2008 (1) 34 artiklaa.
            Lokimerkintä kirjataan siten, että siinä on hyväksytty sähköinen aikaleima, jossa on tietojen saapumisen kellonaika ja päivämäärä. Aikaleiman avulla tunnistetaan myöhemmin lokitiedot, jotka on määrä poistaa niiden säilyttämisajan päätyttyä asetuksen (EU) 2017/2226 46 artiklan 4 kohdan mukaisesti.
            Tietoja syöttävän tai hakevan viranomaisen ainutkertainen tunniste tallennetaan lokitietoihin kaikkien tietojenkäsittelytapahtumien yhteydessä. Viranomainen ja EES:n keskusjärjestelmä yksilöidään lokimerkinnässä joko lähettäjäksi tai vastaanottajaksi.
            Asetuksen (EU) 2017/2226 46 artiklan 1 kohdan c ja d alakohdassa tarkoitetut siirretyt tiedot ja haussa käytetyt tiedot arkistoidaan lokiin. Silloin kun katsotaan sallitun oleskeluajan ylittänyttä henkilöä koskevaa tietuetta, asetuksen (EU) 2017/2226 46 artiklan 1 kohdan a, b, c ja d alakohdassa tarkoitetut tiedot kirjataan lokiin.
            Asetuksen (EU) 2017/2226 46 artiklassa tarkoitetut lokit on kirjattava CS-EES:ään. CS-EES poistaa lokitietoja päivittäin asetuksen (EU) 2017/2226 46 artiklan 4 kohdan mukaisesti. Kaikki samaa kolmannen maan kansalaista koskevat lokitiedot, jotka liittyvät toimintoon ”poista tiedostot tai maahantulo-/maastalähtötietue” tai ”pääsyn epäämistä koskeva tietue” tai ”automaattinen poisto”, on poistettava vuoden kuluttua tällaisen tietueen poistamisesta asetuksen (EU) 2017/2226 46 artiklan 4 kohdan mukaisesti, jos ne eivät kuulu tietoihin, jotka säilytetään tietosuojan valvontatarkoituksia varten. Säännöt, joilla estetään jälkimmäisten lokien poistaminen, luodaan liputtamalla jokainen yksittäinen loki ja siihen liittyvä loki.
            Tapahtumalokin tietoja ei saa muuttaa eikä poistaa ennen kuin on kulunut yksi vuosi asetuksen (EU) 2017/2226 34 artiklassa tarkoitetun tietojen säilyttämisajan päättymisestä.
            2.   TAPAHTUMALOKIN TIETOIHIN TUTUSTUMINEN
            Asetuksen (EU) 2017/2226 46 artiklan mukaisesti eu-LISAan kirjattuihin lokitietoihin voivat tutustua ainoastaan EES:n asianmukaisesti valtuutetut eu-LISAn hallinnoijat, Euroopan tietosuojavaltuutettu ja kansalliset valvontaviranomaiset. Myös pääsy näihin lokeihin on voitava jäljittää. Tämä koskee soveltuvin osin myös lokeja, joihin kirjataan tiedot lokeihin pääsyistä.
            
               (1)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).